Mikael Jalving
Mikael Jalving, f. 1968, dansk journalist og kommentator. Jalving, der har en ph.d. i historie fra European University Institute i Firenze, driver skribent- og foredragsvirksomheden Ord Der Virker. Han er fast kommentator på Berlingske Tidende, hvor han også har en blog. Jalving har bl.a. skrevet Magt og ret – Et opgør med godheden (2007). Heri gennemfører han fiktive interviews med de "borgerlige superstars", som han kalder dem, Machiavelli, Hobbes, Locke og Hume.